欽定古今圖書集成/博物彙編/藝術典/第270卷

以2025年3月25日从维基文库导出

← 博物彙編 藝術典 第二百六十九卷

欽定古今圖書集成

博物彙編 第二百七十卷

博物彙編 藝術典 第二百七十一卷 →

姊妹计划: 数据项

欽定古今圖書集成博物彙編藝術典

第二百七十卷目錄

醫部彙考二百五十

嘔吐門三

方一〈碧霞丹　陰陽丸　赤石脂散　又方　人參半夏湯　小半夏湯　吳茱茰湯

清膈散　半夏加茯苓湯　蔥白湯　薑椒湯　石膏湯　又方　半夏湯　前胡湯　又方

小麥湯　豬苓散　犀角人參飲子　又方　又方　又方　又方　橘皮湯　又方　又

方　露宿圓　半夏湯　建中湯　厚朴湯　止嘔人參湯　茱萸湯　四逆湯　附子粳米

湯　五苓散　桂苓五味甘草去桂加乾薑細莘半夏湯　半夏瀉心湯　黃芩加半夏生薑

湯　小柴胡湯　大半夏湯　大黃甘草湯　茯苓澤瀉湯　半夏乾薑散　橘皮竹茹湯

甘草粉蜜湯　烏梅圓　養胃丹　丁香茱萸湯　白朮湯　補肝湯　皂角化痰丸　上二

黃丸一丁香半夏丸　大藿香散　旋覆花湯　竹茹湯　玉浮丸　胃丹　大半夏湯　沉

香降氣湯　鹽煎散　分氣紫蘇飲　勻氣散　快氣散　化氣湯　參苓白朮散　丁香煎

散　藿香半夏散　丁附治中湯　沉香煎丸　丁香丸　大養胃湯　十珍餅子　助胃膏

炮附子丸　加味二陳湯　麥門冬湯　加味七氣湯　小丁沉丸　草豆蔻湯　生薑丸

溫中白朮丸　思食丸　參香枳朮丸　開胃丸　參粟湯　三聖散　丁香附子散　紫

沉丸　五積丹　桔梗湯　木香散　荊黃湯　檳榔散　青鎮丸　白朮湯　金花丸　附

子丸　白朮散　乾薑芩連人參湯　羌活附子湯　大橘皮湯　小橘皮湯〉

藝術典第二百七十卷

醫部彙考二百五十醫部彙考二百五十

嘔吐門三嘔吐門三

方一方一

碧霞丹〈集驗方〉碧霞丹〈集驗方〉

治吐逆不止

北黃丹四兩，用米酢半斤，煎乾。

右「以炭火三秤，就銚內煅紅，令定為末，粟米飯丸梧子大」 ，每服七丸，酢湯下。

陰陽丸〈鄭氏小兒方〉陰陽丸〈鄭氏小兒方〉

治諸般吐逆

硫黃半兩，　水銀一錢，研墨

右，薑汁糊丸「小豆大，三歲三丸，冷水下，大人三四十丸。」

赤石脂散〈千金翼方〉赤石脂散〈千金翼方〉

治痰飲吐水無時節者，其原因冷飲過度，遂令脾胃氣弱，不能消化飲食，飲食入胃，皆變成冷水，反吐不停。

赤石脂一斤。

右搗篩，服方寸匕，酒飲自任，稍加至三匕，服盡一斤，則終身不吐痰水，又不下利。補五臟，令人肥健。有人痰飲，服諸藥不效，用此遂愈。

又方〈拔萃方〉又方〈拔萃方〉

治胃寒嘔惡，不能腐熟水穀，食即嘔吐。

人參、　丁香、　藿香各二錢半，　橘皮五錢。

生薑三斤。

右，水二盞，煎一盞，溫服。

人參半夏湯〈仲景下同〉人參半夏湯〈仲景下同〉

治食入即吐

人參一兩，　半夏一兩五錢，　生薑半斤。

右水一斗，以杓揚二百四十遍，取三升，入白蜜三合，煮一升半，分服。

小半夏湯小半夏湯

一名「生薑半夏湯。」 治「支飲作嘔，似喘不喘，似嘔不嘔，似噦不噦，心下憒憒無奈者。」

半夏《泡七次》，一升　生薑半斤。

右，水七升，煮一升五合，分服。

吳茱萸湯吳茱萸湯

治嘔涎頭痛

吳茱萸一升，　大棗二十枚，　生薑　人參各一兩

右以水五升，煎取三升，每服七合，日三服。

清膈散〈衛生家寶方〉清膈散〈衛生家寶方〉

治胃熱吐食

蟬蛻五十個，去泥　滑石一兩

右為末，每服二錢，水一盞，入蜜調服。

半夏加茯苓湯〈仲景〉半夏加茯苓湯〈仲景〉

治「嘔噦眩悸。穀不得下。」

半夏一升，　生薑半斤，　茯苓三兩

右切，以水七升，煎一升半，分溫服之。

蔥白湯〈千金方下同〉蔥白湯〈千金方下同〉

治冷熱膈液，發時頭痛悶亂，欲吐不得者。

蔥白二七莖，　《桃葉》一把，　《真珠》〈另研〉恆山　烏頭、 甘草各半兩

右六味，㕮咀，以水酒各四升和煮，取三升，去滓，內珠末，每服一升，吐即止。桃葉一作「枇杷葉。」

椒薑湯椒薑湯

治胸中積聚痰。飲食減少。胃氣不足。欬逆嘔吐。

蜀椒三合，　桂心，　附子，　甘草各一兩，　橘皮， 桔梗，　茯苓各二兩，　半夏三兩，　薑汁七合

右九味，㕮咀，以水九升，煮取二升半，去滓，內薑汁，煮取二升。分三服，服三劑住。若欲服大散、諸五石丸，必先服此湯，及進黃芪丸佳。一方不用甘草。

===石膏湯===

一名「瀉肺湯。」 治心熱實。欲吐不出，煩悶喘急。頭痛。

石膏一斤　淡竹葉　香豉各一升　小麥

地骨皮各五兩，　茯苓三兩，　梔子仁三七枚。

右七味，㕮咀，先以水一斗五升，煮小麥、竹葉，取八升，澄清，次下諸藥，煮取二升，去滓，分三服。

又方又方

治「腹脹善噫，食則欲嘔，泄澼溏下，口乾四肢重，好怒，不欲聞人聲，忘誤喉痹。」

黃連一兩，　禹餘糧二兩，　白朮，　乾薑各三兩， 大麻子五兩，　桑白皮八兩，　大棗二十枚。

右七味，㕮咀，以水一斗二升，煮取三升，分四服。

半夏湯半夏湯

一名「小茯苓湯。」 治逆氣。心中煩悶，氣滿嘔吐。氣上。

半夏一升，　生薑一斤，　茯苓　桂心各五兩

右四味，㕮咀，以水八升，煮取二升半，分三服。若少氣，加甘草二兩。

前胡湯前胡湯

治寒熱，嘔逆少氣，心下堅聚，彭亨滿，不得食，寒熱消渴，補不足。

前胡　生薑各三兩　甘草　𥐚硝　大黃別浸，各 二兩　芍藥　茯苓　麥門冬　當歸　半夏 滑石　石膏　䒷蔞根　黃芩　附子　人參

右十六味，㕮咀，以水一斗二升，煮取六升，分四服。

又方又方

治嘔吐，四肢痹冷，短氣腹熱，三焦不調。

前胡、　芎藭、　甘草、　當歸、　石膏、　人參。

桂心，　橘皮各二兩，　芍藥三兩，　半夏四兩， 生薑五兩，　大棗三十枚。

右十二味，㕮咀，以水一斗二升，下黃芩三兩合，煮取三升，分三服。一方不用黃芩。

小麥湯小麥湯

治嘔吐不止

小麥一升，　人參，　厚朴各四兩，　甘草一兩， 青竹茹二兩半，　生薑汁三合，　茯苓三兩

右七味，㕮咀，以水八升，煮取三升，去滓，分三服。

豬苓散豬苓散

治嘔而膈上寒

豬苓、　茯苓、　白朮各三兩

右三味，治下篩，以飲服方寸匕，日三。渴者多飲水。

犀角人參飲子犀角人參飲子

治「嘔逆，胃氣虛，邪風熱，不下食，並皆治之。」

犀角，　人參各二兩，　薤白五兩，　粟米一合

右四味，㕮咀，以水四升半，煮取一升七合，下米煮令米熟。分四服，去相七里久進一服。

又方又方

治春夏時行傷寒，寒傷於胃，胃冷變啘。

橘皮、　桂心、　葛根各二兩　白茅根一升

右四味，㕮咀，以水六升，煮取三升。分三服，服盡更合。有熱去桂心。

又方又方

治嘔噦

人參一兩　胡麻仁八合　《橘皮去白》，一兩

枇杷葉八兩。

右四味，㕮咀，以水一斗，煮枇杷葉，取五升，下藥煮取三升，內麻仁，稍飲之。

又方又方

治「氣厥嘔噦不得息。」

豉一升，　半夏八兩，　生薑二兩，　人參　前胡 桂心　甘草各一兩

右七味，㕮咀，以水九升，煮取三升，分三服。

又方又方

治前證

大棗十五枚，　附子一枚，　橘皮二兩，　豉一升， 生薑，　甘草各一兩

右六味，㕮咀，以水九升，煎取二升。分三服，日三。

橘皮湯橘皮湯

治乾嘔噦。若手足厥逆者。

橘皮四兩，　生薑半斤。

右二味，㕮咀，以水七升，煮取三升，分三服，不止，更合服之。

又方又方

治「傷寒後噦。乾嘔不下食。」

生蘆根、　青竹茹各一升，　梗米三合，　生薑二兩

右四味，㕮咀，以水五升，煮取二升。分三服，不止服三劑。

又方又方

治前證

通草、　橘皮各二兩，　粳米三合，　生蘆根一升

右四味，㕮咀，以水四升，煮取一升半，分三服。

露宿圓露宿圓

治遇冷氣。心下結緊。嘔逆。寒食不消。又主傷寒晨

夜觸寒冷惡氣

附子、　烏頭、　桂心、　礜石各四兩

右四味，為末，蜜丸如胡豆大。以酒服三丸，日二，加至十丸。藥耐寒冷，忌熱食近火，宜冷飲食。

半夏湯半夏湯

治「肺勞虛寒，心腹冷，氣逆遊氣，胸脅氣滿，從胸達背痛，噯氣往來，嘔逆飲食即吐，虛乏不足。」

半夏一升，　生薑一斤，　《桂心四兩，　甘草》

厚朴各二兩，　人參、　橘皮，　麥冬各三兩

右八味，㕮咀，以水一斗，煮取四升，分四服。《腹痛》加當歸二兩。

建中湯建中湯

治「玉勞七傷，小腹急痛，膀胱虛滿，手足逆冷，食飲苦吐酸痰，吐泄少氣，目眩耳聾，口焦，小便自利。」

《膠飴》半斤，　黃芪　乾薑　當歸各三兩，　人參 半夏　橘皮　芍藥　甘草各二兩，　附子一兩， 大棗十五枚

右十一味，㕮咀，以水一斗，煮取三升半，湯成，下膠飴烊沸，分四服。《深師》有桂心六兩，生薑一斤，無橘皮、乾薑。

厚朴湯厚朴湯

治「上焦閉塞乾嘔，嘔而不出，熱少冷多，好吐白沫，清涎吞酸。」

厚朴，　茯苓，　芎藭　白朮　元參各四兩。

桔梗，　附子，　人參，　橘皮各三兩，　生薑八兩， 吳茱萸八合

右十一味，㕮咀，以水二斗，煮取五升，分為五服。

止嘔人參湯止嘔人參湯

治下焦熱，氣逆不續，嘔吐不禁，名曰《走哺》。

人參，　葳蕤　黃芩，　知母，　茯苓各三兩

生蘆根　梔子仁　白朮炒　橘皮各四兩

石膏八兩。

右十味，㕮咀，以水九升，煮取三升，去滓，分三服。

茱萸湯〈仲景下同〉茱萸湯〈仲景下同〉

治嘔而胸滿者

吳萸一升，　人參三兩，　生薑六兩，　大棗十二枚。

右四味，以水五升，煮取三升，溫服七合，日三服。

四逆湯四逆湯

治「嘔而脈弱，小便復利，身有微熱，見厥者難治。」

附子一枚，生用　乾薑一兩五錢　甘草一兩，炙

右三味，以水三升，煮取一升二合，去滓，分溫再服。「強人可大附子一枚、乾薑三兩。」

附子粳米湯附子粳米湯

治「腹中寒氣。雷鳴切痛。胸脅逆滿。嘔吐。」

附子一枚，炮　半夏、　粳米各半升，　甘草一兩 大棗十枚

右五味，以水八升，煮米熟湯成，去滓，溫服一升，日三服。

五苓散五苓散

治瘦人臍下有悸，吐涎沫而癲眩。

澤瀉一兩一分　豬苓、　茯苓、　白朮各三分， 桂二分，去皮。

右五味，為末，白飲服方寸匕，日三服，多飲暖水，汗出愈。

桂苓五味甘草去桂加乾薑細莘半夏湯桂苓五味甘草去桂加乾薑細莘半夏湯

治支飲冒而嘔者

茯苓四兩，　甘草、　細莘、　乾薑各二兩，　五味、 半夏各半升。

右六味，以水八升，煮取三升，去滓，溫服半升，日三。

半夏瀉心湯半夏瀉心湯

治嘔而腸鳴，心下痞者。

半夏半升，洗　黃連一兩　黃芩　乾薑　人參 甘草炙，各三兩　大棗十二枚

右七味，以水一斗，煮取六升，去滓，再煮取三升，溫服一升，日三服。

黃芩加半夏生薑湯黃芩加半夏生薑湯

治乾嘔而利者

黃芩　生薑各三兩　甘草二兩，炙　芍藥一兩 半夏半升　大棗十二枚

右六味，以水一斗，煮取三升，去滓，溫服一升，日再夜一服。

小柴胡湯小柴胡湯

治嘔而發熱者

柴胡半斤　半夏半升　黃芩　人參　生薑 甘草各三兩　大棗十二枚

右七味，以水一斗二升，煮取六升，去滓，再煎取三升，溫服一升，日三服。

大半夏湯大半夏湯

治胃反嘔吐者

半夏二升，洗　人參三兩　白蜜一升

右三味，以水一斗二升，和蜜，揚之二百四十遍，煮

藥取二升半，溫服一升，餘分再服。

大黃甘草湯大黃甘草湯

治食已即吐者

大黃四兩，　《甘草》一兩。

右二味，以水三升，煮取一升，分溫再服。

茯苓澤瀉湯茯苓澤瀉湯

治「胃反吐而渴欲飲水者。」

茯苓半斤　白朮三兩　澤瀉　生薑各四兩， 甘草　桂枝各二兩

右六味，以水一斗，煮取三升，內澤瀉，再煮取二升半。溫服八合，日三服。

半夏乾薑散半夏乾薑散

治乾嘔吐逆吐涎沫

半夏、　乾薑各等分。

右二味，杵為散，取方寸匕，漿水一升半，煎取七合，頓服之。

橘皮竹茹湯橘皮竹茹湯

治噦逆者

橘皮二斤，　生薑半斤，　竹茹二升，　甘草五兩， 《大棗三十枚，　人參》一兩

右六味，以水一斗，煮取三升，溫服一升，日三服。

甘草粉蜜湯甘草粉蜜湯

治吐蚘

甘草二兩，　粉一兩，　蜜四兩。

右三味，以水三升，先煮甘草，取二升，去滓，內粉蜜攪令和，煎如薄粥，溫服一升，差即止。

烏梅圓烏梅圓

治蚘厥吐蚘

烏梅三百個　細莘　附子炮　桂枝　人參 黃蘗各六兩　乾薑十兩　黃連一斤　當歸 川椒去汗，各四兩

右十味，異搗篩，合治之，以「苦酒浸烏梅一宿，去核，蒸之五升，米作飯熟，搗成泥」 ，和藥令相得，內臼中，與蜜杵二千下，丸如梧子大。先食飲服十丸，日三服，稍加至二十丸。禁生冷、滑臭等物。

養胃丹〈中藏經〉養胃丹〈中藏經〉

治脾胃不和，全不思食，中脘停寒，嘔逆惡心，臟寒泄利，腹痛腸鳴。常服「溫中養胃散，即思食。」

丁香一兩半　人參三分　甘草炙　白豆蔻仁 半夏麴各半兩　乾薑三兩，炮〈乾生薑尤佳〉

右同為細末，煉蜜為丸，每兩作十丸。每服一丸，溫湯化下，空心食前服之，或細嚼湯下亦可。

丁香茱萸湯〈東垣下同〉丁香茱萸湯〈東垣下同〉

治「胃虛嘔噦吐逆，膈咽不通。」

乾生薑、　黃蘗各二分，　丁香，　炙甘草，　柴胡、 橘皮、　半夏各五分，　升麻七分，　吳茱萸

草豆蔻、　黃芪、　人參各一錢，　蒼朮二錢、 當歸身一錢五分。

右件剉如麻豆大，每服半兩，水二盞，煎至一盞，去柤稍熱服，食前。忌冷物。

白朮湯白朮湯

一名「茯苓半夏湯。」 治胃氣虛弱，身重有痰，惡心欲吐，是風邪羈絆於脾胃之間，當先實其脾胃。

炒神麴二錢，　陳皮、　天麻各三錢，　白朮

白茯苓、　麥糵麴炒黃色　半夏各五錢。

右㕮咀，每服五錢，水二盞，入生薑五片，同煎至一盞，去柤稍熱服之。

補肝湯補肝湯

一名「柴胡半夏湯。」 「治素有風證，不敢見風，眼澀頭痛，眼黑，胸中有痰，惡心兀兀欲吐，遇風便覺皮肉緊，手足難舉，重物如居暖室，少出微汗，其證乃減，再或遇風即復。」

柴胡　升麻　藁本各五分　白茯苓七分， 炒神麴　蒼朮各一錢　半夏二錢，　生薑十片

右為粗末，都作一服，水一大盞，煎至半盞，去柤稍熱服。

皂角化痰丸皂角化痰丸

治「勞風，心脾壅滯，痰涎盛多，喉中不利，涕唾稠黏，嗌塞吐逆，不思飲食，或時昏憒。」

皂角木白皮酥炙　白附子炮　半夏湯洗七次 南星炮　白礬枯　赤茯苓去皮　人參各一兩 枳殼炒，二兩

右為細末，生薑汁麪糊為丸，如梧桐子大。每服三十丸，溫水送下，食後。

上二黃丸上二黃丸

治傷熱食痞悶。兀兀欲吐。煩亂不安。

黃芩二兩　黃連酒浸，一兩　甘草二錢　升麻 柴胡各三錢

右為極細末，湯浸蒸餅為丸，如菉豆大，每服五七十丸，白湯送下，量所傷服之。《一方》「加枳實，麩炒去穰五錢。」

丁香半夏丸〈濟生方下同〉丁香半夏丸〈濟生方下同〉

治宿寒在胃，嘔吐吞酸。

丁香不見火，一兩　乾薑炮　半夏湯泡七次 橘紅各二兩　白朮一兩半

右為細末，生薑自然汁打糊為丸，如梧桐子大，每服五十丸，淡薑湯送下，食前。

大藿香散大藿香散

治「憂、愁、思、慮、悲、恐、驚，七情傷感，氣鬱於中，變成嘔吐，或作寒熱，眩運痞滿，不進飲食。」

藿香葉　半夏麴　白朮　木香「不見火」，各一兩 白茯苓　人參　桔梗剉炒　枇杷葉拭去毛 官桂不見火　甘草炙，各半兩

右為細末，每服三錢，水一大盞，生薑五片，棗子一枚，煎至七分，去滓溫服，不拘時候。

旋覆花湯旋覆花湯

治中脘伏痰，吐逆眩運。

旋覆花去梗　半夏湯泡七次，　陳皮去白。

乾薑炮，各一兩　甘草炙　檳榔　白朮土炒 人參各半兩

右㕮咀，每服四錢，水一盞半，生薑七片，煎至七分，去滓溫服，不拘時候。

竹茹湯竹茹湯

治胃受邪熱，心煩喜冷，嘔吐不止。

葛根三兩　半夏湯泡七次，二兩　甘草炙，一兩

右㕮咀，每服五錢，水二盞，入竹茹棗許大，薑五片，煎至七分，去滓，取清汁，微冷細細服，不拘時候。

玉浮丸玉浮丸

治「男子婦人脾胃虛弱，一切嘔吐，及久新翻胃，不問得病之由，皆可服之，真《良方》也。」

人參　白殭蠶炒，去絲　白朮　乾薑炮　丁香 肉豆蔻「麪裹煨　橘紅　白豆蔻仁　麥糵炒 附子炮，去皮臍　木香不見火　南星炮　檳榔 半夏湯泡七次　甘草炙」

右等分為細末，每服二錢，入生麪一錢和勻，生薑自然汁搜和，丸如梧桐子大，入百沸湯煮令浮，亟取出，每用淡薑湯吞下，不拘時候。病甚者，不過三服。惡熱藥者去附子。大便祕者，去肉豆蔻。

胃丹胃丹

治「真陽衰虛，心火怯弱，不養脾土，沖和失布，中州虛寒，飲食不進，胸膈痞塞，或不食而脹滿，或已食而不消，痰逆惡心，翻胃吐食，臟氣虛寒，米穀不化，心腹絞痛，泄利不止，一切脾胃諸疾。」

硃砂大塊不夾石者，五十兩　人參　縮砂仁 肉豆蔻麪裹煨　紅豆　蓽澄茄　白豆蔻仁 高良薑剉炒　附子炮，去皮臍　藿香葉　白朮 厚朴薑汁炒　丁香不見火　五味子　乾薑炮 胡椒　益智仁　橘紅　麥冬　草果仁各四兩

右將人參等二十味，「各如法修製，剉如豆大，以銀鍋一口，用白沙蜜五斤，將藥一半同蜜拌勻，入銀鍋內，以夾生絹袋盛貯硃砂懸胎，入銀鍋內，以桑柴火重湯煮四日四夜，換蜜五斤，入煎藥一半，和勻，再煮三日三夜，取砂淘淨焙乾，入乳鉢，用玉鎚研，直候十分細，米粽為丸如菉豆大，陰乾。每服十粒，加至十五粒」 ，空心食前用人參湯送下。棗湯亦得。嘔吐用淡薑湯送下。忌食豬羊血。

大半夏湯大半夏湯

治嘔吐

半夏、　陳皮、　茯苓各二錢半。

右㕮咀，水二盞，薑二錢半，煎八分，食後服。

沉香降氣湯沉香降氣湯

治三焦痞滿，滯氣不宣，心腹痛滿，嘔吐痰沫，五噎五膈。

沉香　木香　丁香，　藿香葉　人參，　甘草， 白朮各一兩，　肉豆蔻　桂花，　檳榔　陳皮 砂仁，　川薑，炮　枳實，炒　白檀各二兩，　青皮 白茯苓，　白豆蔻

右每服三錢，水煎，入鹽少許。

鹽煎散鹽煎散

治「男子、婦人一切冷氣，攻衝胸脅，刺痛不已，及脾胃虛冷，嘔吐泄瀉，膀胱小腸氣，婦人血虛痛。」

「羌活」　砂仁　甘草炙　茯苓　草果　川芎 肉豆蔻煨　茴香　蓽澄茄　麥芽炒　檳榔 良薑油炒　枳殼炒　厚朴　陳皮　蒼朮各等分。

右用水煎加鹽少許

分氣紫蘇飲分氣紫蘇飲

治「脾胃不和，氣逆喘促，心下脹滿，嘔逆不食。」

五味子、　桑白皮、　茯苓、　甘草、炙　草果

腹皮、　陳皮、　桔梗各一斤，　紫蘇十五兩。

右剉，每服四錢，水煎，薑三片，入鹽少許。

勻氣散勻氣散

治氣滯不勻。胸膈虛痞。宿食不消。心腹刺痛。脹滿

噎塞嘔吐惡心。調脾胃。進飲食。

生薑、　沉香，　丁香，　檀香，　木香各一兩

藿香　甘草炙，各四兩　砂仁　白果仁各二兩

右為末，每服二錢，沸湯調下，或水煎服。

快氣散快氣散

治一切氣，心腹脹痛，胸膈噎塞，噫氣吞酸，胃中痰逆嘔吐，及宿酒不解。

砂仁、　甘草、炙　香附、　生薑

右為末鹽湯調下

化氣湯化氣湯

治「一切氣逆，胸膈噎塞，心脾卒痛，嘔吐酸水。丈夫小腸氣，婦人血氣。」

沉香　胡椒各一兩　縮砂仁去殼　桂心

木香各二兩　陳皮炒　乾薑炮　莪朮炮

青皮去穰炒　茴香炒　甘草　丁香皮各四兩

右為末，每服二錢，薑蘇鹽湯調下，婦人淡酢湯下。

參苓白朮散參苓白朮散

治「脾胃虛弱，飲食不進，或致嘔吐泄瀉，及大病後調助脾胃。」

山藥　白茯苓　人參　白朮各二斤　蓮子 砂仁　白扁豆炒　桔梗　薏苡炒黃，各一斤 甘草炙，三斤

右為末，每服二錢，煎棗湯調下。

丁香煮散〈良方下同〉丁香煮散〈良方下同〉

治「脾胃虛冷。嘔吐不食。」

丁香　乾薑炮　川烏炮去臍　甘草炙，各半錢 紅豆去皮　良薑炒　青皮　胡椒各一錢

陳皮二錢。　益智去皮，三錢

右作一服，水二鍾，生薑三片，鹽一捻，煎至一鍾，不拘時服。

藿香半夏散藿香半夏散

治胃虛中寒，停痰留飲，嘔吐噦逆。

藿香二錢　「半夏湯泡七次，炒黃色」，三錢半

《丁香皮》一錢半。

右作一服，水二鍾，生薑七片，煎至一鍾，食前服。

丁附治中湯丁附治中湯

治胃寒停痰，嘔吐不已。

丁香　青皮炒　陳皮　白朮煨　人參各二錢 附子炮　甘草炙，各一錢　乾薑炮，半錢

右作一服，水二盞，生薑五片，煎至一鍾，空心服。

沉香煎丸沉香煎丸

治嘔吐。除中滿痞氣。痰逆惡心。臟腑不調。

沉香：　硫黃別研水飛　檳榔麪裹煨　胡椒 沒藥別研　丹砂別研水飛　良薑　丁香

硇砂別研水飛熬　青皮去白炒　木香各一兩 縮砂去皮　巴豆去皮心膜，新瓦上壓去油，一分 阿魏酢浸開，用白麪和作餅，炙焦別研為末 吳茱萸陳久者湯浸取沉者炒，各半兩

右除別研藥外，餘藥為細末，入「別研藥研勻，煉蜜和丸，如菉豆大，磁盒盛貯封。每服二丸，食前臨臥用溫生薑橘皮湯下，量人虛實大小加減。」

丁香丸丁香丸

治因食冷物，凝滯胃間，嘔吐不止。

大丁香半兩，　乾薑、　肉桂各二錢，　《木香》

胡椒　藿香　甘草炙，各三錢

右為細末，湯浸蒸餅和丸，如菉豆大，焙乾，時時乾嚼，不必飲湯水，水入即愈吐。如覺痿弱，更加附子隨意。

大養胃湯大養胃湯

治「飲食傷脾，宿食不化，朝食暮吐，暮食朝吐，上氣復熱，四肢冷痹，三焦不調，及胃虛寒氣在下，二氣並爭，但出不入，嘔不得食。」

厚朴去皮　生薑各二兩　白朮　山藥　人參 川芎　橘皮　當歸　五味子　藿香　黃芪 枇杷葉刷去毛尖，薑汁炙　甘草炙，各一兩

肥棗三兩，同厚朴、生薑三味炒。

右㕮咀，每服四錢，水一盞半，生薑三片，棗一枚，煎七分，去滓，空心服。或為細末，米湯調下亦可。

十珍餅子十珍餅子

治大人小兒嘔吐痰涎，粥藥難停，無問久新皆治。

丁香　沉香　官桂去粗皮　藿香　肉豆蔻 吳茱萸湯洗焙乾　木香各半兩　水銀結砂子 舶茴香各七錢　半夏湯洗七次，焙乾，薑汁製，一兩

右為細末，煉蜜和丸，如小豆大，捏作餅子。每服十餅，不拘時「生薑湯下，或化服亦得，量病加減。」

助胃膏助胃膏

治嘔吐不食

人參、　白朮、　茯苓、　橘皮、　縮砂仁各一分， 丁香、　木香、　肉豆蔻、煨　草果仁各一錢半， 白豆蔻仁一錢

右為細末，煉蜜和丸，如彈子大，每服一丸，生薑煎。

湯化下

炮附子丸炮附子丸

治「胃脘有熱，胃中有寒，嘔吐不止。」

附子「炮去皮臍。」

右碾為細末，以麪糊和丸，如梧桐子大，就濕以大黃末為衣，每服十丸，加至二十丸，薑湯送下。

加味二陳湯加味二陳湯

治胃熱嘔吐不已

半夏湯炮七次　陳皮各半兩　白茯苓三錢， 甘草一錢半，　刮筀竹青四錢

右㕮咀，每服四錢，水一盞半，生薑七片，煎至七分，去滓，不拘時啜服。

麥門冬湯麥門冬湯

療煩熱嘔逆，食下則出。

麥門冬　青竹茹各三兩　茅根　生薑各五兩 人參　甘草炙，各一兩

右切，以水七升，煮取二升五合，分溫三服，如人行五里進一服，不吐利。忌海藻、菘菜。

加味七氣湯加味七氣湯

治氣鬱嘔吐

半夏製，二兩半　人參　厚朴製　辢桂各一兩 茯苓一兩半　甘草炙，半兩

右㕮咀，每服三錢半，生薑七片，棗一枚，煎至七分，去滓服。加木香煎亦得。

小丁沉丸小丁沉丸

治乾嘔和調胃氣

丁香　蘹香子炒，各半兩　木香各半兩　沉香 縮砂仁　白芷炒　益智仁　甘草炙　橘紅焙 生薑「一斤，細切，入青鹽四兩，淹一宿，焙乾，各一兩 阿魏一分，用酢半升，熬成膏」

右為細末，入阿魏膏拌勻，用酢煮麪糊和丸，如雞頭實大，研丹砂、麝香細末各少許，同為衣，每服一丸，細嚼，用薑鹽湯送下，空心服。

草豆蔻湯草豆蔻湯

治乾嘔和胃下氣

草豆蔻去皮　藿香　枳殼去瓤，麩炒　白朮 橘紅焙　山芋各半兩　桂心　丁香各一分

右㕮咀，每服三錢，水一盞，棗二枚擘破，粟米少許，同煎至七分，去滓，食前溫服。

生薑丸生薑丸

治乾嘔惡心。益津液。和胃氣。

生薑二斤，「和皮切，以青皮三兩同淹一宿，焙乾 甘草炙　陳皮湯浸去白焙乾」，各四兩　香白芷 縮砂仁去皮　胡椒各一兩　蓬朮炮，二兩

右為細末，以麪糊和丸如小彈子大，用丹砂細末為衣，每服一丸，細嚼，溫酒送下，食前服。

溫中白朮丸溫中白朮丸

治胃寒嘔噦

白朮炒，三兩半　半夏二兩，製　乾薑一兩

丁香半兩。

右為細末，生薑汁煮糊和丸，如梧桐子大，每服三十丸，不拘時生薑湯送下。

思食丸思食丸

助脾胃，消飲食，止嘔逆。

烏梅肉五錢　神麴炒　麥糵炒，各六錢　人參 乾薑炮　甘草炙，各二錢

右為細末，煉蜜和丸，如梧桐子大，每服三五十丸，食前用米飲湯送下。

參香枳朮丸參香枳朮丸

開胃進食止嘔吐

人參、　木香各三錢　枳實炒，一兩　陳皮四錢 白朮一兩半　乾生薑二錢半

右為細末，用荷葉包米煨飯和丸，如梧桐子大，每服五七十丸，不拘時用米湯送下。

開胃丸〈河間下同〉開胃丸〈河間下同〉

治乾嘔氣逆不止

半夏麴微炒，二兩　人參一兩半　白豆蔻去皮 陳皮去白，焙　白朮各一兩

右為細末，用生薑汁同棗肉和丸，如梧桐子大，每服二十丸，加至三十丸，不拘時用粥飲送下。

參粟湯參粟湯

治乾嘔不下食

人參一兩　陳粟米一兩半　生薑切碎，五兩 「半夏湯泡七次，去滑，四兩用生薑同搗碎，焙乾」

右同入銀石鍋中，慢火焙令焦黃，粗搗篩。每服三錢，水一盞，生薑三片，棗二枚，去核，煎至七分，去滓，微熱，空心服。

三聖散三聖散

治噦逆不食

半夏七枚，大者線穿，於《井華》水內浸一日一換水，七 日取出焙乾　丁香四十九粒　胡椒四錢

右為細末，大人用生薑湯調一字，小兒筯頭蘸生薑汁，後點藥少許口中，立愈，至甚者不過三服。

丁香附子散丁香附子散

治「脾胃虛弱，胸膈痞結，吐逆不止。」

母丁香四十九箇　生薑半斤，取自然汁半碗 附子一兩

右用附子鑽孔四十九，以丁香刺上面填內，將生薑汁用文武火熬盡，又用大蘿蔔一箇，取一穴子，入附子又填內，將蘿蔔蓋之，又用文武桑柴火燒，香熟為度，取出，切附子作片子，焙乾，搗為細末。每服一錢，米湯一盞調下，日進三服。

紫沉丸紫沉丸

治中焦吐食。由食積為寒氣相假，故吐而痛，宜服之。

半夏麴。　代赭石。　縮砂仁各三錢。　烏梅去核。 丁香。　檳榔各二錢。　杏仁去皮尖　沉香。

木香、　白朮各一錢，　陳皮五錢，　白豆蔻

巴豆霜另研，各半錢

右為細末，入巴豆霜令勻，酢糊丸黍米大，每服五十丸，吐愈則止。治小兒食積吐食大妙。

五積丹五積丹

治心腹痞滿，嘔吐不止。破積聚者。

皂莢一鋌，一尺二寸燒留性。盆合土壅。勿令出煙 巴豆十二箇。白麪一兩五錢，同炒令黃色為度。

右為末，酢麪糊為丸菉豆大，每服十丸，鹽湯下，食後加減。

桔梗湯桔梗湯

治「上焦氣熱上衝，食已暴吐，脈浮而洪，宜先和中。」

白朮一兩半　桔梗　橘紅　枳實麩炒　茯苓 厚朴薑製炒香，各一兩　半夏麴二兩

右㕮咀，每服一兩，水一盞，煎至七分，取清溫服。調木香散二錢，隔夜空腹食前服之。三服之後，氣漸下，吐漸止，然後用木香散，加芍藥二兩，黃芪一兩半，每料中扣算，加上件分兩，依前服之，病愈則已。如大便燥結，食不盡下，以大承氣湯去硝微下之，少利為度，再服前藥補之。如大便復結，又依前再微下之。

木香散木香散

治氣逆嘔吐

木香、　檳榔各等分。

右為細末煎服調服

荊黃湯荊黃湯

治暴吐者，上焦氣熱所衝也。《經》曰：「諸嘔吐酸，暴注下迫，皆屬於火，脈洪而浮。」

荊芥一兩，　人參五錢，　甘草二錢半，　大黃三錢。

右為粗末，都作一服，水二盞，煎至一盞，去滓調《檳榔散》二錢，空心服。

檳榔散檳榔散

治氣逆嘔吐

檳榔二錢，　《木香》一錢半，　輕粉少許。

右為細末，用前藥調服。「如為丸亦可，用水浸蒸餅為丸，如小豆大」 ，每服二十丸，食後服。

青鎮丸青鎮丸

治上焦吐，頭發痛，有汗，脈弦。

柴胡二兩，去苗　黃芩七錢半　甘草　人參 半夏湯洗，各半兩　青黛二錢半

右為細末，薑汁浸蒸餅為丸，如桐子大，每服五十丸，生薑湯食後服。

白朮湯白朮湯

治胃中虛損，有痰而吐。

半夏麴半兩，　白朮、　木香、　甘草各二錢

檳榔二錢半，　茯苓二錢。

右六味。同為細末。每服二錢。煎生薑湯調下。食前。吐而食脈弦者。肝盛於脾而吐。乃由脾胃之虛。宜治風安胃之藥。

金花丸金花丸

治痰食嘔吐

半夏湯洗，一兩　檳榔二錢　雄黃一錢半

右為細末，薑汁浸蒸餅為丸，如桐子大，小兒另丸，生薑湯下，從少至多，漸次服之，以吐為度。羈絆於脾，故飲食自下。

附子丸附子丸

治「下焦吐食，朝食暮吐，暮食朝吐，大便不通。」

《附子炮》五錢　《巴豆霜》一錢　砒一分

右同研極細，鎔黃蠟為丸，桐子大，每服一二丸，冷水送下，利為度，後更服《紫沉丸》，常服不令再閉。

白朮散白朮散

治酒積嘔噦

白朮　茯苓去皮　人參　藿香葉各五錢。

炙甘草一兩半，　木香一分，　葛根一兩

右為末，白湯調下二錢。煩渴者，加滑石二兩。甚者

加薑汁續續飲之

乾薑芩連人參湯〈入門下同〉乾薑芩連人參湯〈入門下同〉

治傷寒食入即吐

乾薑、　黃芩、　黃連、　人參各三錢。

水煎溫服

羌活附子湯羌活附子湯

治陰證寒厥嘔逆

羌活一錢　大附子半枚，炮　茴香　丁香

乾薑各一錢半。

右水煎，入鹽一撮，熱服。

大橘皮湯大橘皮湯

治嘔逆胸滿。虛煩不安。

陳皮、　甘草各二錢，　人參五錢。

右薑七片水煎服

小橘皮湯小橘皮湯

治嘔而手足厥冷者

陳皮五錢，　生薑一兩。

右水煎溫服。

本作品在全世界都属于公有领域，因为作者逝世已经超过100年，并且于1930年1月1日之前出版。

本作品原文沒有標點。標點是人工智能程序古詩文斷句 v2.1創建，並且經由維基文庫用戶編輯改善的。本站用戶之編輯以知识共享 署名-相同方式共享 4.0协议（CC BY-SA 4.0）發佈。

歡迎各位持續修正標點，請勿複製與本站版權協議不兼容的標點創作。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Kwj2772

- Jdx

- Rocket000

- 維基小霸王

- Santoposmoderno

- HereToHelp

- Victormoz

- Srittau

- Boris23

- KABALINI

- Bromskloss

- Tene~commonswiki

- AzaToth

- Bender235

- PatríciaR

- Dbenbenn

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

欽定古今圖書集成/博物彙編/藝術典/第270卷

关于